CELEX: 32015D0956
Language: hr
Date: 2015-06-17 00:00:00
Title: Odluka Političkog i sigurnosnog odbora (ZVSP) 2015/956 od 17. lipnja 2015. o osnivanju Odbora doprinositelja za savjetodavnu misiju Europske unije za reformu sektora civilne sigurnosti u Ukrajini (EUAM Ukraine) (EUAM Ukraine/1/2015)

20.6.2015   
            
            
               HR
            
            
               Službeni list Europske unije
            
            
               L 156/21
            
         ODLUKA POLITIČKOG I SIGURNOSNOG ODBORA (ZVSP) 2015/956
   od 17. lipnja 2015.
   o osnivanju Odbora doprinositelja za savjetodavnu misiju Europske unije za reformu sektora civilne sigurnosti u Ukrajini (EUAM Ukraine) (EUAM Ukraine/1/2015)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2014/486/ZVSP od 22. srpnja 2014. o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (1), a posebno njezin članak 10.,
   budući da:
   
               (1)
            
            
               Vijeće je na temelju članka 10. stavka 3. Odluke 2014/486/ZVSP ovlastilo Politički i sigurnosni odbor („PSO”) za donošenje odgovarajućih odluka o osnivanju Odbora doprinositelja („OD”) za savjetodavnu misiju Europske unije za reformu sektora civilne sigurnosti u Ukrajini (EUAM Ukraine).
            
         
               (2)
            
            
               Zaključcima Europskog vijeća iz Göteborga od 15. i 16. lipnja 2001. uspostavljena su opća načela i aranžmani za doprinose trećih država policijskim misijama. Vijeće je 10. prosinca 2002. odobrilo dokument pod nazivom „Savjetovanja i načini za doprinose država koje nisu članice EU-a civilnim operacijama EU-a za upravljanje krizama” u kojem su dalje razrađeni aranžmani za sudjelovanje trećih država u civilnim operacijama upravljanja krizama, uključujući osnivanje OD-a.
            
         
               (3)
            
            
               OD bi trebao biti forum za raspravljanje o svim problemima povezanima s upravljanjem misijom EUAM Ukraine s trećim državama doprinositeljicama. PSO, koji izvršava politički nadzor i strateško vodstvo misije EUAM Ukraine, trebao bi uzeti u obzir stajališta OD-a,
            
         DONIO JE OVU ODLUKU:
   Članak 1.
   Osnivanje i mandat
   1.   Osniva se Odbor doprinositelja („OD”) za savjetodavnu misiju Europske unije za reformu sektora civilne sigurnosti u Ukrajini (EUAM Ukraine).
   2.   Mandat OD-a utvrđen je u dokumentu pod nazivom „Savjetovanja i načini za doprinose država koje nisu članice EU-a civilnim operacijama EU-a za upravljanje krizama”.
   Članak 2.
   Sastav
   1.   OD je sastavljen od sljedećih članova:
   
               —
            
            
               predstavnika svih država članica; i
            
         
               —
            
            
               predstavnika trećih država koje sudjeluju u misiji i pružaju doprinos.
            
         2.   Predstavnik Europske komisije također može prisustvovati sastancima OD-a.
   Članak 3.
   Informacije primljene od voditelja misije
   OD redovito prima informacije od voditelja misije.
   Članak 4.
   Predsjedanje
   OD-om predsjedava Visoki predstavnik Unije za vanjske poslove i sigurnosnu politiku ili njegov predstavnik.
   Članak 5.
   Sastanci
   1.   Predsjedatelj redovito saziva sastanke OD-a. Kada to zahtijevaju okolnosti, mogu se sazvati hitni sastanci na inicijativu predsjedatelja ili na zahtjev člana.
   2.   Predsjedatelj unaprijed dostavlja privremeni dnevni red i dokumente u vezi sa sastankom. Predsjedatelj je odgovoran za izvješćivanje PSO-a o rezultatima rasprava OD-a.
   Članak 6.
   Povjerljivost
   1.   U skladu s Odlukom Vijeća 2013/488/EU (2), na sastanke i rad OD-a primjenjuju se sigurnosni propisi utvrđeni u toj odluci. Posebno, predstavnici u OD-u prolaze odgovarajuću sigurnosnu provjeru.
   2.   Rasprave u OD-u podliježu obvezi čuvanja poslovne tajne, osim u mjeri u kojoj OD jednoglasno odluči drukčije.
   Članak 7.
   Stupanje na snagu
   Ova Odluka stupa na snagu na dan donošenja.
   
      Sastavljeno u Bruxellesu 17. lipnja 2015.
      
         
            Za Politički i sigurnosni odbor
         
         
            Predsjedatelj
         
         W. STEVENS
      
   
   
      (1)  SL L 217, 23.7.2014., str. 42.
   
   
      (2)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).